open-index/open-wikipedia-markdown huggingface dataset:
Evo (Lammi)

**Evo** on kylä Kanta-Hämeessä entisen Lammin kunnan alueella, nykyisin osana Hämeenlinnaa. Evolla on paljon matkailu- ja virkistystoimintaa, joka liittyy läheiseen metsäluontoon. Alueella sijaitsee muun muassa Niemisjärven virkistyskalastusalue sekä metsäopetuksen yksikkö, jossa toimivat Hämeen ammattikorkeakoulu ja Hämeen ammatti-instituutti. 

## Evon retkeilyalue

Evon retkeilyalue perustettiin 1994 Lammin ja Padasjoen alueelle. Evon retkeilyalue koostuu valtion retkeilyalueesta ja luonnonsuojelualueista, Hämeen ammattikorkeakoulun ja Hämeen ammattikorkeakoulun instituutin Evon opetusmetsistä sekä Hämeenlinnan kaupungin ulkoilumetsästä. Kaikkien edellä mainittujen alueiden yhteinen pinta-ala on 8&nbsp;500 hehtaaria. Alue on vedenjakaja-alueelle tyypilliseen tapaan korkeaa ja korkeusero voi olla jopa 80 metriä. Evolla on jopa 100 vuotta vanhaa lehtikuusikkoa. Toisaalta siellä on myös metsän sukkession osoittamiseksi poltettua, kulotettua, metsää, mikä kuvaa salamaniskusta palanutta aarnimetsää opetustarkoituksessa.

Metsäopetus on Suomessa alkanut Evolla vuonna 1862. Entinen Evon metsäopisto, nykyinen Hämeen ammattikorkeakoulun ja Hämeen ammatti-instituutin yksikkö sijaitsee valtion metsämailla, jonne on perustettu myös Evon virkistysalue luontomatkailijoille. Virkistysalueen pinta-ala on noin 4&nbsp;500 hehtaaria ja siellä on ulkoilureittejä, jotka ovat osa Ilvesvaellus-reitistöjä jatkuen Padasjoen puolelle, jossa on Hämeenlinnan kaupungin metsä- ja retkeilyalue. Alueella on virkistyskalastusalue, metsäkämppämajoitusta, laavuja, nuotionpaikkoja sekä paikkoja matkailuvaunuille. Kokonaisuuteen kuuluu Evokeskus, joka toimii tiedotus- ja hallinnointipaikkana. Se sijaitsee kantatie 53:n varrella.
Juudaksen tuoli

**Juudaksen tuoli** on kidutusväline, jota käytti väittämän mukaan Espanjan inkvisitio. Sen toiminta perustuu istuimen keskelle asennettuun terään, jonka yläpuolella uhria riiputetaan tai hän joutuu riiputtamaan itse itseään käsivoimiensa varassa. Kun käsivoimat ehtyvät, uhri joutuu laskeutumaan terän päälle niin, että se aiheuttaa suurta vahinkoa sukupuolielimille ja peräaukolle.  

## Aiheesta muualla

Judas Cradle
John Hughes

**John Hughes** voi tarkoittaa ainakin seuraavia henkilöitä:

* John Hughes (1814–1889), walesilainen liikemies ja ukrainalaisen Donetskin kaupungin perustaja
* John Hughes (1882–1954), yhdysvaltalainen elokuvalavastaja
* John Hughes (1903–1977), brittiläinen arkkitehti ja olympiavoittaja
* John Hughes (1950–2009), yhdysvaltalainen elokuvaohjaaja
* John Hughes (s. 1950), irlantilainen muusikko ja The Corrs -yhtyeen manageri
* John Hughes (s. 1988), kanadalainen jääkiekkoilija.
Planckin epookki

**Planckin epookki** on saksalaisen fyysikon Max Planckin mukaan nimetty ajanjakso maailmankaikkeuden historiassa, kun kaikkeus oli 10<sup>−43</sup> s vanha. Planckin epookki on varhaisin hetki koko maailmankaikkeuden historiassa. Epookkia ei voida kuvailla nykytietämyksen mukaan yleisellä suhteellisuusteorialla, vaan sen kuvaamiseen tarvittaisiin kvanttigravitaatiomallia, jota ei ole vielä onnistuttu kehittämään. Luotettava tietämys epookista on siis erittäin vähäinen. Nykyfysiikan teoriat pätevät siitä alkaen, kun maailmankaikkeuden ikä oli noin yhden mikrosekunnin luokkaa.

Alkuräjähdyksen katsotaan alkaneen ajanhetkestä t=10−43 s (Planckin aika) eli ei ajanhetkestä t=0. Nykyisen tiedon mukaan Planckin epookin aikana kaikki perusvuorovaikutukset olivat "sulautuneita" yhteen eli olivat yksi voima. Planckin epookin lopussa gravitaatio irtaantui tasapainotilasta ja gravitonit eli gravitaation välittäjähiukkaset (ei löydetty) levittäytyivät koko maailmankaikkeuteen luoden painovoiman. Irtautumista kutsutaan spontaaniksi symmetriarikoksi. 

## Lähteet
Seututie 114

**Seututie 114** on Turunväylältä Kauniaisten keskustaan kulkeva seututie. Se on yksi tärkeimmistä Kauniaisiin johtavista teistä. Tie on pääosin nelikaistainen, mutta Espoon ja Kauniaisten rajan tuntumassa sillä on kaksikaistainen osuus. Tien pituus on noin 1,7 kilometriä. Tien nopeusrajoitus on Espoon puolella 50&nbsp;km/h ja Kauniaisten puolella 40&nbsp;km/h. Tie on varsin vilkasliikenteinen: sen liikennemäärä on keskimäärin yli 10&nbsp;000 ajoneuvoa vuorokaudessa.

## Lähteet
Allan Tamlander

**Allan Ossian Tamlander** (s. 9. heinäkuuta 1930 Tampere) on suomalainen kirjailija. Tamlander voitti WSOY:n romaanikilpailun 1965 romaanillaan *Pullot*.

## Teokset

* *Pullot*, romaani. WSOY 1965
* *Vesitehtailijan ylösnousemus*, romaani. Gummerus 1972

## Palkinnot

* 1. palkinto WSOY:n romaanikilpailussa 1965

## Lähteet
* Suomen kirjailijat-tietokanta
Mr. Bean (animaatiosarja)

**Mr. Bean** on Mr. Bean -komediasarjaan ja -elokuviin perustuva animaatiosarja. Sarjan ääninäyttelijöitä ovat Rowan Atkinson ja Matilda Ziegler.

Suomessa sarjaa esittää Yle TV2. Jaksoja on yhteensä 52. Vain jaksot 1-48 on julkaistu DVD:llä.

## Jaksot

## Aiheesta muualla
* Mr. Beanin kotisivut 
* Toonhound: Mr Bean: The Animated Series
Vaasan kauppahalli

**Vaasan kauppahalli** on goottilaistyylisesti rakennettu kauppahalli Vaasan keskustassa. Rakennus on kaavasuojeltu ja se onkin rakennustaiteellisesti ja kulttuurihistoriallisesti merkittävä. Rakennuksen on suunnitellut Vaasan silloinen lääninarkkitehti A. W. Stenfors ja se on rakennettu kahdessa osassa. Ensimmäinen osa, niin sanottu alahalli, valmistui 2. tammikuuta 1902. Jälkimmäinen osa, niin sanottu ylähalli, joka rakennettiin myös Stenforsin piirustusten mukaan, valmistui vasta vuonna 1927. Kulkuyhteys näiden kahden välille avattiin vuonna 1963. Vaasan kauppahallin rakennuttaja ja omistaja on Halli Oy, jonka perustivat hovioikeuden neuvos Oskar Rewell, lääninarkkitehti A. W. Stenfors ja pankinjohtaja K. H. Majantie vuonna 1900.

## Lähteet

## Aiheesta muualla
*Vaasan kauppahallin kotisivut
*Halli oy:n kotisivut
Leonberg

**Leonberg** on Saksan kaupunki Baden-Württembergin osavaltion Böblingenin piirikunnassa. Se sijaitsee noin 13 kilometriä Stuttgartista länteen. Leonbergin pinta-ala on 48,7 neliökilometriä, ja siellä oli kesäkuun 2022 lopussa 49&nbsp;291 asukasta.

Kaupunki tunnettaneen parhaiten siitä, että siellä kehitettiin aikoinaan uusi koirarotu, leonberginkoira.

## Lähteet

## Aiheesta muualla

* Kaupungin viralliset internetsivut
Italian vuoristojoukot

**Italian vuoristojoukot** eli **vihreät liekit** tai **alpinistit** syntyivät vuonna 1872, jolloin kapteeni Giuseppe Perrucchetti ehdotti niiden perustamista sotilaslehteen kirjoittamassaan artikkelissa. Jo saman vuoden aikana muodostettiin kuninkaallisella määräyksellä 15 komppanian suuruinen Alppien puolustamiseen sopiva sotilasyksikkö, vuoristojoukot. Ne saivat tulikasteensa vuonna 1896 Abessinian sodassa. Etiopialaiset joukot tuottivat vuoristojääkäreille kovan mieshukan: jääkärit menettivät viidestäsadasta miehestään 450 ja näiden mukana kaatui myös joukkojen komentaja.

## Vuoristojoukot maailmansotien aikana
### Ensimmäinen maailmansota

Ensimmäisen maailmansodan aikana vuoristojoukot taistelivat Itävalta-Unkarin vastaisella rajalla. Sodan aikana tuhannet sotilaat saivat surmansa Alppien lumivyöryissä. Tappioluvut osoittavat, ettei vuorilla sotiminen ollut helppoa: vuoristojoukot menettivät tappioina yli neljäsosan. Vuorilla taisteltaessa etulyöntiasemassa on yleensä se osapuoli, jonka asemat sijaitsevat korkeammalla. Niinpä sekä italialaiset että itävaltalaiset alkoivat kaivaa tunneleita vuorten alle ja täyttivät niitä räjähteillä. Vuori puolustajineen voitiin räjäyttää sananmukaisesti ilmaan.

Ensimmäisen maailmansodan jälkeen suurin osa Alpini-rykmenteistä hajotettiin, mutta fasistien noustua 1920-luvulla valtaan niitä alettiin muodostaa uudelleen.

### Toinen maailmansota

Toisessa maailmansodassa vuoristojoukot taistelivat Ranskassa, Albaniassa, Jugoslaviassa, Neuvostoliitossa ja Kreikassa. Suurimmat tappiot muodostuivat kolmen divisioonan (Tridentina, Julia ja Cuneense) taisteluissa itärintamalla, tosin vuoristojoukkoja ei sijoitettu Kaukasuksen vuorille vaan arolle. Ne joutuivat sellaisiin taisteluihin, joihin niitä ei ollut koulutettu, kuten panssarintorjuntaan ja kamppailuun avoimella taistelukentällä. Tammikuussa 1943 italialaiset joutuivat mottiin itärintaman puolustuksen murtuessa. Osa joukoista onnistui suurin tappioin murtautumaan motista. Esimerkiksi Tridentina-divisioonasta palasi omille linjoille kolmasosa ja Juliasta ainoastaan kymmenesosa. Cunensee tuhottiin täydellisesti.

## Lähteet

## Aiheesta muualla
Leamington Spa

**Leamington Spa** (koko nimi **Royal Leamington Spa**, usein pelkästään muodossa **Leamington**) on kylpyläkaupunki Warwickshiren kreivikunnassa Keski-Englannissa. Kaupunki on nimetty sen läpi virtaavan Leamjoen mukaan. Vuoden 2011 väestönlaskennan mukaan siellä oli noin  asukasta ja se oli Warwickshiren kolmanneksi suurin kaupunki.

Leamington Spasta kolme kilometriä itään kasvanutta ikivanhaa tammea, ns. Midland Oakia, pidettiin historiallisesti Englannin keskipisteenä. Paikkakunta oli pieni maalaiskylä 1780-luvulle saakka, jolloin siitä tuli tervehdyttävien mineraalivesiensä ansiosta Yrjöjen aikakauden yläluokan suosima lomakohde. Vieraillessaan kaupungissa vuonna 1838 kuningatar Viktoria salli, että sen nimessä voidaan käyttää määritettä *Royal* (’kuninkaallinen’). Yrjöjen aikakauden arkkitehtuuria edustavat muun muassa ostoskatu The Parade (1810–30) ja kylpylän pumppuhuone (1814). Kaupungissa on pelattu nurmitennistä 1870-luvulta asti ja se ylpeileekin olevansa pelin synnyinsija.

1900-luvulla Leamington Spahan syntyi teollisuutta, etunenässä autoteollisuutta. Perinteisen teollisuuden rinnalle on tullut myöhemmin etenkin peliteollisuutta. Kaupunki on edelleen suosittu loma- ja kylpyläkohde lyhyen ajomatkan päässä Coventrystä ja Birminghamin suurkaupunkialueesta.

## Lähteet
Jumala teitä siunatkoon, herra Rosewater

**Jumala teitä siunatkoon, herra Rosewater** tai **Helmiä sioille** on Kurt Vonnegutin kirjoittama romaani, joka julkaistiin vuonna 1965. Vonnegutin muiden teosten tapaan se on vahvasti mustan huumorin ja satiirin sävyttämä. Yhdysvalloissa kirjaa on jopa poistettu koulujen kirjastoista sekä sensuroitu kahdessa osavaltiossa.

## Juoni

Teoksen juoni keskittyy ihmisystävällisen miljonäärin, jopa hieman hullun Eliot Rosewaterin ympärille. Rosewater jättää upeat asuinsijansa ja muuttaa tunkkaiseen vinttikamariin rapistuvaan Rosewaterin kaupunkiin. Kaupungissa asuu voimakkaan teollistumisen ja automaation vuoksi vain tarpeettomia ihmisiä. Eliot sijoittautuu näiden onnettomien surkimusten keskelle ja alkaa auttaa heitä. Hän perustaa puhelinpalvelun johon ihmiset voivat soittaa ja kertoa ongelmistaan. Hyväntekijänä hän jakaa lääkkeitä ja voiteita kipuihin sekä auttaa rahallisesti. Eliotin kuluttaessa sukunsa perustaman Rosewater-säätiön rahoja eräs juristi huomaa tilaisuutensa: juopotteleva hyväntekijä Eliot voitaisiin todistaa mielisairaaksi ja näin säätiön perintöasiat hoituisivat järkevällä tavalla. Aikeet kuitenkin epäonnistuvat ja lopulta Eliot saa pitää säätiön itsellään – Vonnegutin luoman tieteiskirjailija Kilgore Troutin tullessa apuun.

## Lähteet

## Aiheesta muualla
*Kirja Kustannusosakeyhtiö Tammen sivuilla
Leamington

**Leamington** voi tarkoittaa:

*Leamington, kaupunki Ontariossa Kanadassa
*Leamington Spa, kaupunki Warwickshiressä Englannissa
*Leamington Hastings, kylä Warwickshiressä Englannissa
*Leamington, kaupunki Utahissa Yhdysvalloissa
*Leamington F.C., Leamington Span jalkapallojoukkue
*HMS Leamington, toisessa maailmansodassa palvellut Britannian Kuninkaallisen laivaston hävittäjä
Leamington (Ontario)

**Leamington** on kunta Essexin aluekunnassa Ontarion provinssissa Kanadassa. Sen asukasluku vuonna 2021 oli 29&nbsp;680.

## Maantiede
Leamington sijaitsee Kanadan Ontariossa Eriejärven pohjoisrannalla noin 54 kilometriä Windsorin kaupungista lounaaseen. Kunnan pinta-ala on 261,24&nbsp;km². Lähellä sijaitsee Point Peleen kansallispuisto. Ympäröivä seutu on hedelmällistä maanviljelyaluetta. Ilmasto alueella on leuto.

## Historia
Ranskalaiset tutkimusmatkailijat liikkuivat nykyisen Leamingtonin alueella 1600-luvulta alkaen. Alue oli muuten pitkään lähinnä kartoittamatonta tiheää metsää. Vuonna 1792 perustettiin Mersea Township. Asutusta alkoi muodostua Talbot Road-nimisen vanhaa intiaanien reittiä seuranneen tien varrelle. Toinen aluetta halkonut vanha tie oli Mersea Sideroad ja alueen kauppa alkoi keskittyä kahden tien risteykseen. Paikkakunnan vaha nimi oli Wilkinson’s Corners. Kun paikalle tuli postitoimisto vuonna 1854 paikalle annettiin nimi Gainesborough. Koska Kanadassa oli jo toinen samanniminen postitoimisto, nimi vaihdettiin lopulta Leamingtoniksi englantilaisen Leamingtonin kaupungin mukaan. Vuonna 1858 paikalla oli 75 asukasta ja se sai kylän aseman vuonna 1874. Vuonna 1883 tulipalo tuhosi suuren osan kylästä, mutta se toipui nopeasti. Vuonna 1890 Leamingtonista tuli kaupunki (*town*).

Vuonna 1999 Leamington ja Mersea Township yhdistettiin uudeksi Leamingtonin kunnaksi.

## Talous
Leamingtonissa harjoitetaan maataloutta ja seudulla kasvatetaan esimerkiksi vihanneksia. Joskus paikkakuntaan on viitattu "Kanadan tomaattipääkaupunkina". Paikkakunnalla on suuri keskittymä kasvihuoneita, joilla kasvatetaan tomaattien ohella kurkkua, kukkia ja paprikoja. Maatalous työllistää suuren määrän siirtotyöläisiä. Vuonna 1908 kaupunkiin avattiin edelleen toimiva H. J. Heinz Companyn (nyk. Kraft Heinz) elintarviketehdas.

## Väestö
Leamintonin asukasluku oli Kanadan vuoden 2021 väestönlaskennan mukaan 29&nbsp;680. Vuonna 2016 vastaava lukema oli 27&nbsp;595. Vuonna 2021 asukkaista 61,3&nbsp;% puhui äidinkielenään englantia ja 1&nbsp;% ranskaa. 9,4&nbsp;% puhui äidinkielenään saksaa ja 4&nbsp;% plautdietschia.

## Lähteet

## Aiheesta muualla

* Leamingtonin kaupungin verkkosivut
H. J. Heinz Company

**H. J. Heinz Company** (, tunnetaan yleisesti nimellä **Heinz**) oli Henry John Heinzin vuonna 1869 perustama, myöhemmin New Yorkin pörssissä noteerattu yritys, jonka päätoimiala oli elintarvikkeiden valmistus. Tunnettuja Heinzin tuotteita ovat esimerkiksi ketsuppi ja HP-kastike.

Vuonna 2007 päättyneellä tilikaudella H. J. Heinz Companyn liikevaihto oli noin yhdeksän miljardia Yhdysvaltain dollaria ja liikevoitto 786 miljoonaa dollaria. Työntekijöitä oli 33&nbsp;000.

Vuonna 2015 Heinz ja Kraft Foods fuusioituivat Kraft Heinz -nimiseksi yhtiöksi.

## Lähteet

## Aiheesta muualla

*H. J. Heinz Companyn verkkosivut
Lämpöaalto

**Lämpöaalto** eli **helleaalto** on pitkittynyt epätavallisen lämpimien sääolosuhteiden ajanjakso, johon saattaa liittyä myös lisääntynyt ilmankosteus.

Lämpöaallolle ei ole yleismaailmallista määritelmää, vaan käsitettä käytetään suhteessa aluekohtaisiin keskivertosääolosuhteisiin. Maailman ilmatieteen järjestön virallisen määritelmän mukaan lämpöaallosta on kyse, kun päivittäinen maksimilämpötila ylittää lämpimänä vuodenaikana huomattavasti keskimääräisen maksimilämpötilan vähintään kahtena päivänä peräkkäin.

Vakavat lämpöaallot ovat aiheuttaneet sadon menetyksiä, ennenaikaisia hypertermiasta johtuvia kuolemia sekä ilman jäähdytyksestä johtuvia sähkökatkoksia.

## Lämpöaallot ja ilmaston lämpeneminen
Ilmastopaneeli IPCC:n yhteenvedossa todetaan, että lämpöaallot erittäin todennäköisesti lisääntyvät, voimistuvat ja pitenevät maailmanlaajuisesti ilmaston lämpenemisen seurauksena. Yhä useampi kaupunki altistuu lämpöaalloille, mikä uhkaa erityisesti vanhusten terveyttä. Lämpöaaltojen aiheuttaman kuormituksen vuoksi sadot harvenevat, juomaveden tarve kasvaa ja laatu heikkenee, terveysriskit kasvavat. Vaikutukset kohdistuvat erityisesti lämpimillä alueilla asuviin, puutteellisesti asuviin vanhuksiin, lapsiin ja köyhiin.

## Katso myös
* Helle
* Kuivuuskausi

## Lähteet
Lamborghini Murciélago

**Lamborghini Murciélago** on Lamborghinin valmistama superauto. Se tuli myyntiin vuonna 2001. Murciélago on kaksiovinen, kahden istuttava coupé. Lamborghini valmistaa myös Murciélagon avomallia nimeltä Roadster. Sen normaali myyntihinta on 289&nbsp;000,00&nbsp;USD.

Murciélagossa on 6,2-litrainen versio Lamborghini V12-moottorista, kuusivaihteinen manuaalivaihteisto tai kuusivaihteinen puoliautomaatti, ja neliveto. Autossa on hiilikuidulla vahvistettu teräsputkirunko. Myös kori on hiilikuitua, mutta ovet ovat terästä. Siinä on myös sivuilmanottoaukot, jotka ottavat oikean määrän ilmaa moottoriin. Autossa on myös aerodynaamiset sivupeilit.

## LP640

Vuonna 2006 Geneven autonäyttelyssä Lamborghini esitteli Murciélago LP640:n, joka oli siksi vuodeksi tehty facelift. Teknisesti suurin muutos oli moottorin koon kasvatus. Syynä tähän on sylinterin suurempi sisäläpimitta ja pidempi isku. Tämä nosti klassisen 60° V-moottorin koon 6,2 litrasta 6,5 litraan. Näin jo tehokkaan, 580-hevosvoimaisen moottorin teho on noussut 640 hevosvoimaan 8&nbsp;000 kierroksella. Tästä juontuukin nimi Lp*640*. Huippuvääntö on 660 Nm 6 000 kierroksella. Myös koria on muokattu. Murcielago LP640 on nyt aggressiivisemman näköinen, uudelleenmuotoiltujen puskureiden takia. Pakoputkiakin on muutettu takapuskurin muutosten takia. Myös vasempaan helmapeltiin on lisätty aukko öljynvaihdon viilentämiseksi. Los Angelesin autonäyttelyssä esiteltiin marraskuussa vuonna 2006 Murciélago LP640 Roadster -versio. Se on avattavalla katolla varustettu. Euroopassa auto esiteltiin viikon kuluttua tästä Bologna Motor Show’ssa. Teknisesti LP640 Roadster vastaa kovakattoista LP640-mallia.

## Moottorit

* V12-moottori keskellä pitkittäin
* Sylinteririvien välinen kulma 60 astetta
* Sylinterilohko ja -kannet kevytmetallia
* 2 ketjukäyttöistä nokka-akselia/kansi
* 4 venttiiliä/sylinteri
* Muuttuva venttiilien ajoitus ja imusarjan pituus
* Kuivasumppuvoitelu
* Öljynjäähdytin
* Öljytilavuus 12 litraa
* Sytytysjärjestys 1-7-4-10-2-8-6-12-3-9-5-11

## LP 670 SV
LP 670 SV on Murciélagon viimeinen malli. Sen teho on 670 hv ja se on tehokkain Murciélago. Siinä on käytetty vielä enemmän hiilikuitua ja se on kokenut kunnon kevennyksen, siinä ei ole edes radiota. Kiihtyvyys 0–100 km/h on 3,2 sekuntia ja huippunopeus 342 km/h.

## Mitat
* Korkeus: 1 135/1 068/1 132&nbsp;mm (Umpimalli/Roadster katto auki/kiinni)
* Akseliväli: 2 665&nbsp;mm
* Raideleveys (e/t): 1 635/1 695&nbsp;mm
* Polttoainesäiliö: 100 l

## Lähteet
* HS.fi: Autot 
* http://www.rsportscars.com/eng/cars/murcielago.asp
### Viitteet

## Aiheesta muualla
Merinolammas

**Merinolammas** on pelkkää alusvillaa tuottava lammasrotu. Rotu syntyi ilmeisesti jalostuksen tuloksena noin 1400–1700-luvuilla Espanjassa. Merinolampaan villa on hyvin hienoa.

## Lähteet

## Aiheesta muualla
TNK-BP

**TNK-BP** tai **TNK-BP Holding** () oli yksi Venäjän suurimmista öljy- ja maakaasuyhtiöistä. TNK-BP:stä omistaa puolet monikansallinen BP-yhtiö ja toisen puolen venäläisten Alfa Group-, Renova- ja Access-yritysten muodostama konsortio. Näiden yritysten omistajina on oligarkkeja, kuten Mihail Fridman, German Han, Aleksei Kuzmitšev ja Viktor Vekselberg.

Vuonna 2013 Venäjän valtiollinen öljy-yhtiö Rosneft ilmoitti ostavansa TNK-BP:n kaikki osakkeet.

TNK-BP Holding oli Forbes-talousjulkaisun kevään 2012 suuryritysten listan mukaan Venäjän 5. suurin ja maailman 149. suurin julkisesti noteerattu yhtiö.

## Historia
TNK toimi vuodesta 1993 itsenäisesti, kunnes siihen sulautettiin vuonna 2003 monikansallisen BP:n öljy- ja kaasuvarannot Venäjällä. Yhtiön nimeksi tuli tällöin TNK-BP. Yhtiö on rekisteriöity Brittiläisille Neitsytsaarille.

TNK-BP kärsi vuonna 2007 takaiskun Kovyktan maakaasulöydöksillä Irkutskin alueella keskisessä Siperiassa. Venäjän valtion peruutti porausluvan alueella. Tappion kärsinyt TNK-BP myi 66 prosentin osuutensa pois porausoikeudet omistaneesta Rusia Petroleum yhteisyrityksestä. Ostajana oli valtioenemmistöinen Gazprom 700–800 miljoonalla dollarilla. Kauppa oli analyytikkojen mukaan alihintainen.

Samana kesänä TNK-BP ilmoitti yhteisyrityksen perustamisesta Gazpromin kanssa. Yhteisyritykseen kootaan molempien yrityksien maakaasuvarantoja.

Gerhard Schröder valittiin TNK-BP:n hallitukseen tammikuussa 2009.

## Lähteet

## Aiheesta muualla
* TNK-BP -yhtiön nettisivut  
* BP -yhtiön nettisivut
* TNK smazotšnye materialy -yhtiön nettisivut
Tampereen pormestari

**Tampereen pormestarin** tehtävänä on toimia kaupunginhallituksen puheenjohtajana ja johtaa asioiden käsittelyä kaupunginhallituksen kokouksissa. Hän määrittelee kaupunginhallitukselle esiteltävien asioiden valmistelun suuntaviivat sekä johtaa kaupunginhallituksen alaisena kaupungin toimintaa, hallintoa ja taloudenhoitoa. Sekä pormestari että apulaispormestarit valitaan neljän vuoden valtuustokauden ajaksi. Valtuusto voi kuitenkin erottaa pormestarin ja apulaispormestarin kesken toimikauden. Tampereella oli kaupunginjohtaja vuosina 1929–2007. Vuonna 2007 siirryttiin pormestarimalliin. Pormestariksi valittiin Timo P. Nieminen.

## Tampereen pormestarit

## Apulaispormestarit
Pormestarin lisäksi Tampereen kaupungin johdossa on neljä apulaispormestaria, jotka ovat kaupunginhallituksen jäseniä ja toimivat kukin oman palvelualuelautakuntansa puheenjohtajana. Vuonna 2023 tehtäviinsä valitut apulaispormestarit ovat:
* elinvoiman ja kilpailukyvyn palvelualueen lautakuntien apulaispormestari Ilkka Sasi (2023–2025) (kok.), edeltäjä Pekka Salmi (2021–2023) (sd.)
* kaupunkiympäristön palvelualueen lautakuntien apulaispormestari, Aleksi Jäntti (2021–2023) (kok.), Pekka Salmi (2023–2025) (sd.)
* sosiaali- ja terveyslautakunnan apulaispormestari, Johanna Loukaskorpi (sd.)
*sivistyslautakunnan apulaispormestari, Matti Helimo (vihr.)
La Jolla

**La Jolla** on San Diegon kaupunginosa Kaliforniassa, Tyynenmeren rannikolla. Kaupunginosassa asuu 42&nbsp;808 (2004, postinumeron 92037 alueella) tai 31 746 (2010) asukasta.). Kaupunginosan nimi tulee espanjan kielestä ja se tulee lausua *La Hoja*.

La Jolla on huomattava tieteen keskus. Kalifornian yliopisto (San Diego) ja National University sijaitsevat siellä, samoin Salk Institute for Biological Studies ja biolääketieteen Scripps Research Institute.

La Jolla on tunnettu uimarannoistaan ja se on suosittu matkailukaupunki.

## Lähteet
Ernst Karl Abbe

**Ernst Karl Abbe** (23. tammikuuta 1840 Eisenach, Saksa – 14. tammikuuta 1905 Jena, Saksa) oli saksalainen tähtitieteilijä, fyysikko ja valo-opin tutkija. Hänen mukaansa on nimetty kuussa oleva  Abben kraatteri.

Abbe opiskeli Jenan ja Göttingenin yliopistoissa, ja väitteli termodynamiikasta Göttingenissä vuonna 1861. Hänestä tuli fysiikan ja matematiikan professori Jenaan vuonna 1870, ja vuonna 1878 hänet valittiin tähtitieteen ja meteorologian obesrvatorioiden johtoon.

Carl Zeiss palkkasi Abben yritykseensä kehittämään mikroskooppia ja Abbe kehittikin linssien optiikkaa ja mikroskoopin tekniikkaa uraauurtavalla tavalla.

## Lähteet
*
### Viitteet

## Aiheesta muualla
Hengen uudistus kirkossamme

**Hengen uudistus kirkossamme** on Suomen evankelis-luterilaisen kirkon piirissä toimiva karismaattinen liike ja kattojärjestö yli 50 kirkon sisällä toimivalle yhteisölle. Yhdistyksen tarkoituksena on tukea uusien jumalanpalvelusyhteisöjen syntymistä ja auttaa niitä rakentumaan. Yhdistyksen toiminnanjohtaja on teologi Johanna Sandberg.

## Toiminta
*Hengen uudistus* -liike toimii kirkon sisällä, sillä useat suomalaiset kokevat luterilaisuuden kirkolliseksi identiteetikseen. Liike tukee yhteisöjen syntymistä ja antaa työkaluja toiminnan järjestämiseen. Hengen uudistus kirkossamme järjestää myös *Spirit*-tapahtumaa. Se on halunnut tuoda kulttuurista muutosta luterilaisuuden sisälle korostamalla Pyhän Hengen työtä ja laajentamalla yhteisöllisyyden roolia.

Liike on julkaissut *Kädenojennus*-lehteä sekä järjestänyt Sanan ja rukouksen iltoja, ylistys- ja armolahjakoulutusta sekä rukouspalvelua. Yhteisön toiminta tapahtuu yhteistyössä paikallisseurakuntien, hiippakuntien ja järjestöjen kanssa.

### Kirkonrakentajien foorumi
Hengen uudistus -liike perusti vuonna 2007 *Kirkonrakentajien foorumin*. Foorumi on koonnut yhteen seurakunnallisia vaikuttajia käymään keskustelua hengellisyydestä ja karismaattisuudesta evankelis-luterilaisen kirkon sisällä.

### Tavoitteet
Hengen uudistus -liikkeen tavoitteena on uudistaa kirkkoa synnyttämällä seurakuntayhteisöjä paikallisseurakuntien yhteyteen. Liike on korostanut yhteisöjen monimuotoisuutta ja hengellistä uudistumista yhteisöjen kautta. Liike tukee yhteisöjä valmennuksien, koulutuksien ja mentoroinnin avulla sekä yhteisten tapahtumien välityksellä.

## Historia
Yhdistyksen juuret ulottuvat 1970-luvun loppuun ja Niilo Yli-Vainion karismaattiseen herätykseen. Hengen uudistus -liike syntyi koordinoimaan karismaattista herätystä. Aktiivisimmin kirkon herätysliikkeistä toimintaan ovat osallistuneet Kansan Raamattuseura ja Suomen Evankelisluterilainen Kansanlähetys. Vuonna 1983 liikkeellä oli toimintaa 173 seurakunnassa, joista 31:ssä toiminta oli säännöllistä.

Liike rekisteröityi 1980-luvun lopussa ja ryhtyi painottamaan hengellistä seurakuntauudistusta ja rakentamaan uudistusta etsivien seurakuntien verkostoa. Yhdistyksellä oli vuonna 2011 noin 900 henkilöjäsentä. Yhteisö juhli vuonna 2018 40-vuotista taivaltaan Turun Mikaelinkirkossa.

## Katso myös
* Dansk Oase

## Lähteet
*  

### Viitteet

## Aiheesta muualla
*Järjestön kotisivut
*Seurakuntalainen.fi
Christopher Chataway

**Christopher John ”Chris” Chataway** (31. tammikuuta 1931 Lontoo – 19. tammikuuta 2014 Lontoo) oli englantilainen kestävyysjuoksija ja poliitikko.

Chataway sijoittui viidenneksi Helsingin olympialaisten 5&nbsp;000 metrin juoksussa ajalla 14.18,0 kaaduttuaan viimeisessä kaarteessa. Hän saavutti hopeaa Bernin EM-kisoissa 1954 juostuaan saman ajan, uuden maailmanennätyksen 13.56,6, voittaja Vladimir Kutsin kanssa. Myöhemmin samana vuonna Chataway juoksi Lontoossa 13. lokakuuta kaupunkimaaottelussa Lontoo–Moskova matkan uuden maailmanennätyksen 13.51,6 kukistaen Kutzin kirikamppailussa. Seuraavana vuonna hän juoksi Englanti–Saksa-maaottelussa 30. heinäkuuta 1955 uuden kolmen mailin juoksun maailmanennätyksen ajalla 13.23,2. Hän toimi myös yhtenä juoksun vauhdittajana Roger Bannisterin juoksemassa haamumailissa, matkan ensimmäisessä neljän minuutin alituksessa.

Urheilu-uransa jälkeen Chataway toimi Konservatiivisen puolueen edustajana Britannian parlamentissa 1959–1966 ja 1969–1974.

## Lähteet
*Chris Chataway Sporting-heroes.net 

### Viitteet

## Aiheesta muualla
* Chris Chataway Bio, Stats and Results  Olympics at Sports-Reference.com
Styreenioksidi

**Styreenioksidi** kuuluu epoksidien eli oksiraanien aineryhmään ja on heterosyklinen yhdiste. Aineen kemiallinen kaava on C8H8O ja rakennekaava C6H5CHCH2O. Siitä käytetään myös nimiä *fenyylietyleenioksidi*, *fenyylioksiraani*, *styreeniepoksidi* ja *styryylioksidi*.

Styreenioksidi on palavaa normaaliolosuhteissa olomuodoltaan väritöntä - vaaleankeltaista nestettä, jolla tunnusomainen haju. Styreenioksidin moolimassa on 120,15&nbsp;g/mol, sulamispiste &minus;36,6&nbsp;°C, kiehumispiste 194 °C, tiheys 1,052&nbsp;g/cm3, leimahduspiste 76&nbsp;°C (c.c.), itsesyttymislämpötila 498&nbsp;°C ja CAS-numero 96-09-3. Aine liukenee huonosti veteen.

Styreenioksidi voi polymeroitua ollessaan yli 200 °C:n lämpötilassa emästen, happojen ja  eräiden metallisuolojen vaikutuksesta.

Styreenioksidia valmistetaan hapettamalla styreeniä vetyperoksidilla tai käsittelemällä styreenin ja halogeenien vesiliuosten reaktiotuotetta emäksellä. Yhdistettä käytetään epoksigartsien valmistukseen ja muiden yhdisteiden synteesien lähtöaineena.

## Ympäristö- ja terveysvaikutukset

Lyhytaikaisessa altistumisessa styreenioksidi ärsyttää silmiä, ihoa ja hengitysteitä sekä voi aiheuttaa vaikutuksia keskushermostossa. Pidempiaikainen altistuminen voi aiheuttaa ihon herkistymistä. Styreenioksidi on luokiteltu Suomessa syöpäsairauden vaaraa aiheuttavaksi (ryhmä 3) sekä perimälle, sikiölle tai lisääntymiselle vaaraa aiheuttavaksi aineeksi. 
Styreenioksidi on myrkyllistä kaloille.

## Lähteet

## Aiheesta muualla
*
*PubChem: Styrene oxide 
*Kyoto Encyclopedia of Genes and Genomes (KEGG): Styrene oxide 
*ChemBlink: Styrene oxide
Ron Perlman

**Ronald Francis ”Ron” Perlman** (s. 13. huhtikuuta 1950 New York, New York) on yhdysvaltalainen näyttelijä.

## Elämäkerta
Perlman syntyi juutalaiseen perheeseen. Hänen näyttelijänuransa sai alkunsa teatterinäytöksissä, minkä jälkeen 1980- ja 1990-luvulla hän näytteli ensi kerran televisiossa eri televisiosarjoissa vierailevissa rooleissa. Tänä aikana Perlman sai ensimmäisen roolin, josta hän tuli tunnetuksi: sarjassa *Beauty and the Beast* (1987–1990) hän näytteli Vince-nimistä miestä, jolla on leijonan kasvot. Sittemmin Perlman onkin usein näytellyt rooleja, joihin tarvitaan paljon meikkausta. Vincen roolista hänet palkittiin Golden Globe -palkinnolla. Perlman on esiintynyt useissa elokuvissa, tosin usein sivurooleissa, kuten Sean Conneryn tähdittämässä *[[Ruusun nimi (elokuva)|Ruusun nimessä]]* (1986) sekä elokuvissa *[[Mafian otteessa]]* (1993), *[[Poliisiopisto 7: Moskovan keikka]]* (1994), *[[Alien – ylösnousemus]]* (1997) ja *[[Blade II]]* (2002) sekä *[[Star Trek: Nemesis]]* (2002). Ensimmäisen pääroolinsa Perlman teki vuonna 1995 valmistuneessa elokuvassa *[[Kadonneiden lasten kaupunki]]*. Toisen kerran hän sai esittää pääroolia vuonna 2004 *[[Hellboy (elokuva)|Hellboy]]*-elokuvassa ja neljä vuotta myöhemmin sen jatko-osassa *[[Hellboy II: The Golden Army]]*.

Vuodesta 2008 alkaen Perlman on näytellyt Clay Morrowia televisiosarjassa *[[Sons of Anarchy]]*.

Elokuvien ja televisiosarjojen lisäksi Perlman on tehnyt äänirooleja videopeleihin ja animaatiosarjoihin, joista kenties tunnetuimmat animaatioroolit ovat olleet Savinaama (*[[Batman (vuoden 1992 animaatiosarja)|Batman]]*) ja Slade (*[[Teen Titans]]*). Videopeleistä hänen kenties tunnetuin roolinsa on *[[Halo 2]]*- ja *[[Halo 3]]* -pelien Lord Hood sekä *[[Fallout]]*-pelisarjan kertoja.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla

* Voice Chasers
Pimeän poika

**Pimeän poika** on yhdysvaltalaisen Dave Pelzerin kirjoittama omaelämäkerrallinen teos. Suomeksi vuonna 2003 ilmestynyt kirja perustuu kolmeen englanninkieliseen alkuteokseen. Ensimmäinen osa *The Child Called It* (suomennoksen luvut 1–7) käsittelee Pelzerin lapsuutta neljävuotiaasta kaksitoistavuotiaaksi. Toinen osa *The Lost Boy* (suomennoksen luvut 8–16) kertoo pojan elämästä kaksitoistavuotiaasta kahdeksantoistavuotiaaksi. Viimeinen, aikuiselämästä kertova osa on *A Man Named Dave* (suomennoksen luvut 17–29). Kirjat julkaistiin Yhdysvalloissa vuosina 1995, 1997 ja 1999. Englanninkielinen yhteisnide teoksista julkaistiin vuonna 2002 nimellä *My Story*. Kirja oli Yhdysvaltojen bestseller-listalla yli kaksi vuotta. 

## Daven elämäntarina
David on tavallisen yhdysvaltalaisen perheen poika, joka asuu vanhempiensa ja veljiensä kanssa vaatimattomassa, mutta siistissä talossa hyvämaineisella asuinalueella. Perheen isä Stephen on palomies ja äiti hoitaa lapsia kotona. Äiti pitää kodin ja puutarhan moitteettomassa kunnossa ja laittaa mielellään ruokaa. Asiat alkavat kuitenkin mennä pieleen Davidin ollessa noin nelivuotias. Äidin käytös muuttuu ja isä on yhä enemmän poissa kotoa. Alkoholisoituva äiti alkaa pitää Davidia orjanaan, jonka on tehtävä kaikki kotityöt. Hän kiduttaa Davidia sekä henkisesti että fyysisesti. Lopulta David on äidille enää pelkkä ”se”, jolla ei ole mitään arvoa, eikä äiti enää tunnusta häntä pojakseen. Myös isällä on alkoholiongelma, eikä hänestäkään ole avuksi pojalleen. Davidin onneksi koulussa on havaittu väkivallan jäljet, ja henkilökunta järjestää pojan pois kotoaan. David pääsee sijaisperheeseen, josta hän ei kuitenkaan voi saada pysyvää kotia. Hän joutuu vaihtamaan perhettä ja koulua useaan kertaan ennen kuin löytää paikkansa. Rakastavasta sijaisperheestä huolimatta Davella on edessään vielä pitkä tie, ennen kuin hän pääsee tasapainoon menneisyytensä kanssa.
Zlatoust

**Zlatoust** () on kaupunki Tšeljabinskin alueella Venäjällä. Se sijaitsee Aijoen rannalla 160&nbsp;km Tšeljabinskistä länteen. Kaupungin nimi tulee kirkkoisä Johannes Krysostomoksen venäjäksi käännetystä nimestä, sillä kaupunki perustettiin lähelle hänelle omistettua kirkkoa. Zlatoustin asukasluku vuonna 2010 oli 174&nbsp;962.

## Historia

Zlatoust perustettiin 1754 rautaruukkia rakentaville työmiehille. 1774–1776 työläiset osallistuivat Jemeljan Pugatšovin johtamaan kapinaan. Toinen epäonnistunut kapina, lakko hajotettiin väkivaltaisesti 1903. 1800-luvun alussa Zlatoustiin perustettiin asetehdas, ja Zlatoust muistetaan Venäjällä siitä, että siellä tehtiin ensimmäiset miekat ja tykit, jotka oli valmistettu venäläisistä raaka-aineista.

Venäjän sisällissodassa bolševikit saivat kaupungin hallintaansa maaliskuussa 1918, mutta valkoiset valtasivat kaupungin takaisin kesällä, kunnes Puna-armeija miehitti kaupungin vuoden kuluttua.
Neuvostoliiton aikana Zlatoustista tuli teollisuuskaupunki, joka oli erikoistunut metallurgiaan, konetekniikkaan, työkaluihin ja ruoanjalostukseen.

Koko Zlatoustin historian aikana kaiverrustaide on elänyt voimakkaana kaupungissa. Kaiverruksia tehtiin alun perin pääosin teräaseisiin, mutta neuvostoaikana kaiverrettiin metallilevyihin. Aseisiin kaivertaminen on elpymässä.

Perinteisesti Zlatoust, kuten koko Uralin alue, on kuuluisa pelmenistä.

## Lähteet
Yello

**Yello** on sveitsiläinen elektronisen musiikin yhtye, jonka jäsenet ovat Dieter Meier ja Boris Blank. Duo on perustettu vuonna 1979. Yhtye on toiminut 1980-luvulta aina uudelle vuosituhannelle saakka. Yhtyeen tunnetuimpia kappaleita ovat  "The Race" ja "Oh Yeah". Yellon ensimmäiseltä levyltä, Solid Pleasure, julkaistiin tanssihitti "Bostich".
Yellon seuraavalta levyltä julkaistiin single "Pinball Cha Cha", jonka musiikkivideon Dieter Meier ohjasi itse. Video sai paljon kiitosta ja valittiin yhtenä teoksena Museum of Modern Art's Music Video -näyttelyyn. 

Visuaalisuus on edelleen keskeinen osa duon työskentelyssä. Lokakuussa 2016 yhtye järjesti pitkän uransa ensimmäiset livekonsertit. Neljän konsertin sarja toteutettiin Berliinissä uuden Toy-albumin ilmestymisen aikoihin 26., 28., 29. ja 30. lokakuuta. Konserttien sarjaa on tarkoitus jatkaa vuoden 2017 aikana monissa muissa kaupungeissa.

Toy menestyi hyvin nousten listaykköseksi mm. Sveitsissä ja listakakkoseksi Saksassa, mikä on Yellon paras listanoteeraus Saksassa. Toy-albumin ensimmäisenä singlenä julkaistiin kappale Limbo.

International Music Summit (IMS) myönsi Yellolle The Pioneer Legends Award -palkinnon syksyllä 2016.

Yello on työskennellyt yhteistyössä toisten artistien kanssa,  kuten The Orb, Moby sekä The Grid. Toy-albumilla vierailijoina ovat mm. Malia, Fifi Rong ja Heidi Happy.

## Diskografia
**[[Solid Pleasure]]* (1980)
**[[Claro Que Si]]* (1981)
**[[You Gotta Say Yes to Another Excess]]* (1983)
**[[Stella (albumi)|Stella]]* (1985)
**[[1980-1985 The New Mix in One Go]]* (remix) (1986)
**[[One Second (Yellon albumi)|One Second]]* (1987)
**[[Flag]]* (1988)
**[[Baby (Yellon albumi)|Baby]]* (1991)
**[[Essential Yello]]* (compilation) (1992)
**[[Zebra (Yellon albumi)|Zebra]]* (1994)
**Hands on Yello (remix) (1995)*
**[[Pocket Universe]]* (1997)
**[[Eccentrix]]* (remix)(1999)
**[[Motion Picture]]* (1999)
**[[The Eye (Yello)|The Eye]]* (2003)
**[[Touch Yello]]* (2009)
**[[Yello by Yello, The Singles Collection 1980 - 2010]]* (2010)
**[[Yello by Yello, The Anthology, 3 CD box]]* (2010)
**[[Toy]]* (2016)
**Live in Berlin (Live)* (2017)
**Point* (2020)
**Yello 40 Years* (kokoelma) (2021)

## Aiheesta muualla
* Virallinen sivusto
* Dieter Meierin virallinen sivusto
* The Yello Site
* Yellon diskografia
Kreivilä (kylä)

**Kreivilä** () on kylä Myrskylän kunnan kaakkoisosassa, Myrskylästä Liljendaliin ja edelleen Loviisaan johtavan tien varrella, Lahti–Loviisa-rautatien länsipuolella. Se on maanmittauslaitoksen kiinteistörekisterissä Myrskylän kunnan seitsemäs maarekisterikylä 504 (Myrskylän kunta) - 407 (Kreivilä) kaikkiaan seitsemästä kylästä.

Kreivilän asutus on hajanaista, pääosin maatiloja, eikä varsinaista kyläkeskusta ole. Kylän keskikohtana voi pitää entisen Kreivilän kansakoulun rakennusta. Kreivilän entisen kansakoulun rakennus on nykyään kolmannella Myrskylän kunnan jälkeisellä yksityishenkilöllä yksityisessä käytössä. 

Kreivilän kansakoulu perustettiin varsinaisesti 1907  eri vaiheiden jälkeen. Se oli suomenkielinen. 

Kreivilässä on ollut kaksi meijeriä: Grevnäs mejeri, *Kreivilän meijeri*, ja Grevnäs-Mickelspiltom Andelsmejeri, *Kreivilän-Mickelspiltomin Osuusmeijeri*.  Kreivilässä on yksi Myrskylän yhdeksästä maidontuotantotilasta, joka on Kreivilän ainut. Se on nimeltään *Grevnäs (Kreivilä)*. Kaikkein eteläisimmistä Myrskylän kylistä toinen maidontuotantotila on Jaakkolassa. Sen nimi on Braskas.

Paikasta johtaa tie myös Jaakkolan kylään ja edelleen Myrskylä–Porvoo-tielle. Kreivilässä ei ole palveluita, esimerkiksi kauppaa tai postia, vaan lähimmät sijaitsevat tietä etelään päin mentäessä Loviisan Liljendalin puolella. Kylään ei myöskään ole joukkoliikenneyhteyttä. Osuuspankki ja posti ovat olleet aikaisemmin entisen Liljendalin kunnan Mickelspiltumin puolella kunnanrajan kulkiessa jokea pitkin sillan eteläpuolella.

Kreivilä on pinnanmuodoiltaan peltoja, metsiä ja joitakin mäkiä. Lapinjärven Porlammin kylästä Kreivilän reunan kautta Liljendalin Sävträskiin virtaa Koskenkylänjoki eli Pernajanjoki, joka on tällä kohtaa noin puolen kilometrin matkan Myrskylän ja Lapinjärven rajajokena ja siitä eteenpäin Myrskylän ja Liljendalin rajajokena. Siihen yhdistyy myös Myrskylän Kirkkojärven ja Sulkavanjärven laskujoki Myrskylänjoki (eri kylien kohdilla myös nimillä Hyövinkylänjoki ja Jaakkolanjoki).

## Lähteet
Aleksandr Vasilevski

**Aleksandr Mihailovitš Vasilevski** (30. syyskuuta 1895 – 5. joulukuuta 1977) oli neuvostoliittolainen kenraali, joka nimitettiin Neuvostoliiton marsalkaksi vuonna 1943. Vasilevski osallistui ensimmäiseen maailmansotaan ja liittyi vallankumouksellisiin vuonna 1917. Hänet vangittiin ja pahoinpideltiin puhdistusten aikana vuonna 1938, mutta vapautettiin 1941. Sotilasuransa ohella hän toimi jatkuvasti tärkeissä puoluetehtävissä. Hän oli Josif Stalinin seurueessa Jaltan ja Teheranin konferensseissa, kunnostautui Moskovan taistelussa syksyllä 1941 ja oli Georgi Žukovin esikuntapäällikkönä Stalingradin vastahyökkäyksessä 1942–1943. Vuosina 1943–1948 Vasilevski oli yleisesikunnan (Stavka) päällikkönä, mutta toimi välillä rintamalla ja komensi muun muassa 3. Valko-Venäjän rintamaa ja valtasi keväällä 1945 Itä-Preussin ja sen jälkeen johti sotatoimia Japania vastaan. Vuosina 1949–1953 Vasilevski oli puolustusministerinä ja Stalinin kuoltua apulaispuolustusministerinä. Korkeimman neuvoston jäsen vuodesta 1950 ja puolueen keskuskomitean jäsen vuodesta 1952. Vasilevski oli merkittävimpiä neuvostoliittolaisia sotapäälliköitä toisessa maailmansodassa.
Djabe

__NOTOC__
**Djabe** on unkarilainen jazzyhtye. Se on perustettu vuonna 1996. Yhtye on kansainvälisesti tunnettu, ja se on saanut useita palkintoja. Yhtyeen albumit *Witchi Tai To* ja *Update* ovat tulleet valituiksi Unkarissa vuoden parhaaksi jazz/world music -levyksi. Djaben DVD-audio *Sheafs are Dancing* voitti kansainvälisen Prince Award -palkinnon sekä Surround Music -palkinnon.  Djabe on julkaissut studioalbumeita ja runsaasti konserttitaltiointeja sekä CD-levyinä että video- ja DVD-tallenteina.

## Kokoonpano
* Tamás Barabás – basso
* Attila Égerházi – kitara
* András Sipos – laulu, percussion
* Szilárd Banai – rummut
* Zoltán Kovács – koskettimet
* Ferenc Kovács – trumpetti, viulu 

## Diskografia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Videografia
* 
* 
* 
* 
* 
* 
* 
* 
* 

## Lähteet

## Aiheesta muualla
* Yhtyeen kotisivu
Koitila

**Koitila** on kylä Taivalkosken kunnassa, noin 15 kilometrin päästä kunnan keskustasta koilliseen. Kylän tärkein tieyhteys on yhdystie 8631. 

Kylältä löytyy Jokikylän kalastuskunnan ja Metsähallituksen isännöimä kalastusalue, jossa vuorottelevat kosket ja suvannot.

## Lähteet
Hestrie Cloete

**Hestrie Cloete** (o.s. **Storbeck**, s. 26. elokuuta 1978 Germinston, Etelä-Afrikka) on eteläafrikkalainen entinen korkeushyppääjä.

Cloete voitti korkeushypyn 1995 Afrikan kisoissa. Seuraavana vuonna hän voitti eteläisen Afrikan nuorten mestaruuden ja hyppäsi Sydneyn nuorten MM-kisoissa kuudenneksi tuloksella 185. 1997 hän voitti nuorten Afrikan-mestaruuden ja sijoittui Ateenan MM-kisoissa kymmenenneksi hypättyään 190. Seuraavana vuonna hän voitti Afrikan-mestaruuden ja sijoittui yleisurheilun maailmancupissa toiseksi tuloksella 196. Cloete voitti Afrikan kisat jälleen 1999. Samana vuonna hän karsiutui Sevillan MM-kisoissa, mutta voitti GP-finaalin. Vuonna 2000 hän voitti olympiahopeaa Sydneyn olympialaisissa tuloksella 201. Seuraavana vuonna hän voitti Edmontonin MM-kisoissa MM-kultaa ja kauden lopussa GP-finaalin.

Cloete voitti 2002 Afrikan-mestaruuden ja GP-finaalin tuloksella 202. Seuraavana vuonna hän voitti Pariisin MM-kisoissa kultaa tuloksella 206. Kauden lopussa hän voitti . Vuonna 2004 hän voitti Afrikan-mestaruuden ja hyppäsi Ateenan olympialaisissa toiseksi. Kauden lopussa hän oli viides .

Cloete voitti Etelä-Afrikan alle 18-vuotiaiden mestaruuden 1994 ja 1995. Hän voitti maansa alle 20-vuotiaiden mestaruuden 1996 ja aikuisten sarjan mestaruuden vuosina 1996–2004. Hänelle myönnettiin Harry Beinart -palkinto vuosina 1999 ja 2000.

## Ennätykset
* 400 metrin juoksu: 56,0 (1994)
* 800 metrin juoksu: 2.11,9 (1995)
* Korkeushyppy: 206 (2003)
* Pituushyppy: 575 (1995)

## Lähteet
*
Johan Huizinga

**Johan Huizinga** () oli hollantilainen historioitsija ja yksi nykyaikaisen kulttuurihistorian perustajista. Huizingan innostus menneiden aikakausien kulttuuriin näkyi kaikissa hänen teoksissaan.

Huizingan isä Dirk Huizinga oli Groningenin yliopiston lääketieteellisen tiedekunnan professori. Johan Huizinga aloitti yliopistossa sanskritin opinnoilla ja laati väitöskirjansa vuonna 1897 hovinarrin roolista intialaisessa draamassa. Vasta 1902 hän kiinnostui keskiajan ja renessanssikauden historiasta. Huizinga kuitenkin jatkoi orientaalisten kielten opetustyötä kunnes hänestä tehtiin vuonna 1905 Groningenin yliopiston yleisen ja Alankomaiden historian professori. Kymmenen vuotta myöhemmin hän sai yleisen historian professuurin arvostetussa Leidenin yliopistossa, jossa oli vuoteen 1942 saakka. Hollantia vuodesta 1940 hallinnut Saksan miehityshallinto, Alankomaiden valtakunnankomissariaatti, sulki tällöin yliopiston. Vähän myöhemmin saksalaiset pidättivät Huizingan tämän esitettyä julkista arvostelua natsien toiminnasta, ja hänet vietiin vankileirille. Kansainvälisen painostuksen ansiosta hänet kuitenkin pian vapautettiin, mutta karkotettiin kotiarestiin pieneen De Steegin kylään lähellä Arnhemia. Kotiinsa Leideniin hänen ei sallittu enää palata, ja hän kuoli De Steegissä helmikuussa 1945 ehtimättä nähdä maansa vapautumista.

Huizingalla oli omintakeinen esteettinen historianäkemys, jossa taiteella ja kulttuurilla oli kantava rooli. Yksi hänen keskeisimmistä teoksistaan käsittelee keskiaikaa, jonka loppupuolen Huizinga katsoo edustavan pikemmin pessimismiä ja dekadenssia kuin orastavaa renessanssin uudelleensyntymistä. Hänen merkittävimpiä ja tunnetuimpia teoksiaan on myös *[[Homo Ludens]]* (), jossa hän tarkastelee leikin asemaa eurooppalaisessa kulttuurissa. Teoksessa Huzinga pyrkii osoittamaan, että leikin luova vaikutus heijastuu lähes kaikkialla kulttuurin ja yhteiskunnan kehityksessä. Huizinga näki leikkien rakenteen niiden itsenäisenä merkityssisältönä. Leikkien ja pelien kulttuurisen ja yhteiskunnallisen merkityksen tiedostaminen on suurelta osin juuri Huizingan työn ansiota. Häntä voidaan pitää kulttuuriantropologisen pelitutkimuksen perustajana.

## Suomennetut teokset

* 
* 
* 
* 

## Lähteet

## Aiheesta muualla
* Biographical notes (Chapter 3.) 
* Johan Huizinga: The Waning of the Middle Ages. Transmitting the Wisdom of the Ages. The Faith vs Reason Debate.
Sombor

**Sombor** on kunta ja kaupunki Serbian Vojvodinassa Länsi-Bačkan piirikunnassa ja on myös sen hallinnollinen keskus. Vuonna 2002 kunnan väkiluku oli 97&nbsp;263, kaupungin osuus 51&nbsp;471. Alueen pinta-ala on 1&nbsp;178 km².

## Asutut paikat
Somborin kunta käsittää Somborin kaupungin sekä seuraavat kylät:
*Aleksa Šantić
*Bački Breg
*Bački Monoštor
*Bezdan
*Gakovo
*Doroslovo
*Kljajićevo
*Kolut
*Rastina
*Riđica
*Svetozar Miletić
*Stanišić
*Stapar
*Telečka
*Čonoplja

Lisäksi Somborin kaupunkiin kuuluvat seuraavat lähiöt:
*Bukovački Salaši
*Rančevo
*Kruševlje
*Bilić
*Lugumerci
*Žarkovac

## Väestö
Vuonna 2002 Somborin väestö jakaantui etnisesti seuraavasti:
* Serbit = 59 799 (61,48 %)
* unkarilaiset = 12 386 (12,73 %)
* kroaatit = 8 106 (8,33 %)
* jugoslaavit = 5 098 (5,24 %)
* Bunjevci = 2 730 (2,8 %)
* muut

Somborin kaupungissa:
* Serbit = 32 988 (64,09 %)
* unkarilaiset = 3 743 (7,27 %)
* jugoslaavit = 3 325 (6,46 %)
* kroaatit = 3 197 (6,21 %)
* Bunjevci = 2 222 (4,32 %)
* muut

Somborin lisäksi serbit olivat enemmistö yhdeksässä kylissä: Aleksa Šantić, Gakovo, Kljajićevo, Kolut, Rastina, Riđica, Stanišić, Stapar ja Čonoplja. Kroaatit olivat enemmistö kahdessa kylässä: Bački Breg ja Bački Monoštor. Unkarilaiset olivat enemmistö kolmessa kylässä: Bezdan, Doroslovo ja Telečka. Lisäksi unkarilaiset ovat suurin yksittäinen etninen ryhmä etnisesti sekalaisessa Svetozar Miletićissä.
Metsäkylä (Taivalkoski)

**Metsäkylä** on Taivalkosken kunnassa sijaitseva noin 370 asukkaan kylä, joka sijaitsee noin 35 kilometrin päästä kunnan keskustasta etelään Puolankaan päin seututie 800:n varressa. Metsäkylä on pinta-alaltaan Taivalkosken kunnan suurimpia kyliä, yli 25 neliökilometriä. Kylällä sijaitsee muun muassa 58 oppilaan 1920-luvulla rakennettu ala-aste, esikoulu, huoltoasema, kauppa, asiamiesposti sekä baari.

Metsäkylän luonto houkuttelee matkailijoita ja mökkilomailijoita, sillä alueella on useita vetovoimaisia luonnonnähtävyyksiä. Tunnetuimpia on **Ölkky**, jyrkkäreunainen kalliojärvi, jonka reunamilta on hyvät näköalat. Järvelle vie pitkospuut ja siellä on nuotiopaikka (laavu). **Portinloma** on Metsäkylässä sijaitseva jyrkkäreunainen kuru, jonka pohjalla virtaa pieni puro Isoonjärveen. Suomen geologisen historian kannalta merkittävä on Saarijärvi, 600 miljoonaa vuotta sitten maahan syöksyneen meteoriitin seurauksena syntynyt kraatterijärvi. Järvestä saatavasta savesta valmistetaan paikallisia keramiikkatuotteita. Metsähallituksen mukaan Metsäkylän alue on koko Pohjanmaan arvokkaimpia vanhoja metsiä, kaikkiaan noin 1000 hehtaarin rauhoitettu alue jossa on aarnimetsää, arvokkaita soita, jokivesistöjä ja harvinaisia kasveja.  Mielenkiintoinen ja kaunis on esimerkiksi helmenkalastuksestakin tunnettu Korvuanjoki. Vuonna 1925 joelta löydettiin tiettävästi Suomen suurin ja arvokkain helmi. Tosin vuonna 1950 joki ruopattiin uittojoeksi ja simpukkakannat hävisivät kokonaan. 

Muita nähtävyyksiä kylällä ovat Halkolan talonpoikaisesineistöä ja työkaluja esittelevä museo sekä Mylly- ja uittomuseo.

Kylässä harjoitetaan pääasiassa maataloutta, mutta sen rinnalla on muutakin yritystoimintaa.  Kirjailija Kalle Päätalon synnyinjuuret ovat kylällä, jossa hänen äitinsä Riitu Päätalo syntyi.

Metsäkylässä sijaitsee myös huomattavan korkea Digita Oy:n radio- ja televisiomasto. Masto rakennettiin seututie 800:n varteen vuonna 1980 korkean vaaran päälle, mutta korkeasta sijainnistaan huolimatta mastolla on korkeutta jopa 280 metriä. Masto on korkeimpia rakennelmia Koillismaalla. 

Kylällä sijaitsee myös lakkautetulla Pesiökylä–Taivalkoski-rataosuudella oleva Korvuan rautatieasema.

Metsäkylässä vietettiin kylän asutuksen 400-vuotisjuhlaa 12. syyskuuta 2010.

## Lähteet

## Aiheesta muualla
* Metsäkylän kotisivut 
* Korvuanjoki – elämän valtaväylä
Tytöt tykkää

__NOTOC__
**Tytöt tykkää** on Tea Hiillosteen ensimmäinen albumi. Se julkaistiin 1. elokuuta digitaalisesti ja 8. elokuuta 2007 fyysisesti. Se sijoittui kahdella ensimmäisellä viikollaan Suomen virallisella albumilistalla sijalle kaksi. Suomen virallisella albumilistalla levy pysyi 12 viikkoa.

Ensimmäisenä singlenä albumilta on julkaistu kappale "Tytöt tykkää", joka voitti The Voicen järjestämän kesähitti 2007 -äänestyksen. Se julkaistiin singlenä kesäkuussa 2007 ja sijoittui Suomen virallisen singlelistan ykkössijalle neljäksi viikoksi ja latauslistan toiselle sijalle. Levyltä on julkaistu promosinglenä myös kappale "Puhu mun kädelle".

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* V2.fi: 

## Lähteet